title: Регламент за изпълнение (ЕС) 2017/2177 на Комисията от 22 ноември 2017 година относно достъпа до обслужващи съоръжения и свързани с железопътните дейности услуги (Текст от значение за ЕИП. )

text:
               23.11.2017

               BG

               Официален вестник на Европейския съюз

               L 307/1

         РЕГЛАМЕНТ ЗА ИЗПЪЛНЕНИЕ (ЕС) 2017/2177 НА КОМИСИЯТА
   от 22 ноември 2017 година
   относно достъпа до обслужващи съоръжения и свързани с железопътните дейности услуги
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2012/34/ЕС на Европейския парламент и на Съвета за създаване на единно европейско железопътно пространство (1), и по-специално член 13, параграф 9 от нея,
   като има предвид, че:

               (1)

               Основните правила в Директива 2012/34/ЕС, отнасящи се за достъпа до обслужващи съоръжения и за ползването на предоставяните в тези съоръжения услуги, като например съответните разпоредби относно правата за достъп, основните процедурни правила за обработка на заявки и изискванията за публикуване на информация, се отнасят за всички обслужващи съоръжения. В Директива 2012/34/ЕС са определени също различни правила за различни видове услуги, предоставяни в обслужващи съоръжения. Тези различия следва да бъдат отразени и в настоящия регламент.
               Като се имат предвид предназначението и обхватът на Директива 2012/34/ЕС, разпоредбите относно достъпа до услуги, предоставяни в обслужващи съоръжения, следва да се отнасят само за такива услуги, които са свързани с предоставянето на железопътни транспортни услуги.

               (2)

               С оглед да се избегнат непропорционални тежести за операторите на малко значими обслужващи съоръжения, изглежда уместно да се даде възможност на регулаторните органи да освобождават оператори на обслужващи съоръжения от някои или от всички разпоредби в настоящия регламент — но с изключение на известни разпоредби, отнасящи се за задължението за публикуване на описание на обслужващото съоръжение — в случаите, при които регулаторният орган счете, че съответното съоръжение няма стратегическо значение за функционирането на пазара. Ако пазарът на съответните обслужващи съоръжения се характеризира с наличие на няколко оператора, които се конкурират при предоставянето на сравними услуги, или ако регулаторният орган счете, че определени разпоредби от настоящия регламент могат да повлияят отрицателно на функционирането на пазара на обслужващите съоръжения, регулаторният орган следва да има право също да предоставя съответни освобождавания. Такъв може да е например случаят ако дадено железопътно предприятие предоставя услуги на друго железопътно предприятие с цел да му съдейства в отдалечени места — в рамките на сътрудничество, което е необходимо поради размера на съответните разходи, които в противен случай би направило другото предприятие.
               Регулаторните органи следва да преценяват заявките за освобождаване индивидуално, т.е. конкретно за всеки отделен случай. Ако след получаване на жалба във връзка с достъпа до обслужващо съоръжение или свързани с железопътните дейности услуги регулаторният орган прецени, че обстоятелствата са се променили по такъв начин, че предоставеното по-рано освобождаване има отрицателно въздействие върху пазара на железопътни транспортни услуги, регулаторният орган следва да преразгледа и може да отмени освобождаването.
               Регулаторните органи следва да осигуряват последователен подход във всички държави членки при прилагането на освобождавания; в периода до началната дата на прилагането на член 2 те следва да разработят общи принципи за прилагането на разпоредбите относно освобождаванията. В съответствие с член 57, параграф 8 от Директива 2012/34/ЕС, в случай на необходимост Комисията би могла да приеме мерки за определяне на такива принципи.
               Операторите на обслужващи съоръжения, които са освободени от прилагането на разпоредбите на настоящия регламент, остават длъжни да спазват всички останали правила относно достъпа до обслужващи съоръжения и свързани с железопътните дейности услуги, определени в Директива 2012/34/ЕС.

               (3)

               С Регламент (ЕС) 2017/352 на Европейския парламент и на Съвета (2) е определена рамка за предоставянето на пристанищни услуги и общи правила за финансовата прозрачност на пристанищата. Настоящият регламент, в който са определени подробни изисквания за процедурата и критериите, които трябва да бъдат спазвани от операторите на обслужващи съоръжения и от заявителите (applicants), следва да се прилага също и за тези морски пристанища и пристанища по вътрешните водни пътища, които са свързани с железопътни дейности.
               В Директива (ЕС) 2016/798 на Европейския парламент и на Съвета (3) са определени задълженията на структурата (entity), отговарящa за ремонта и поддръжката. Настоящият регламент не следва да засяга разпоредбите на тази директива.

               (4)

               Прозрачността по отношение на условията за достъп до обслужващи съоръжения и свързани с железопътните дейности услуги е необходимо условие за да могат всички заявители да имат достъп до тези съоръжения на недискриминационна основа. Скритите търговски отстъпки, които се договарят индивидуално с всеки заявител без да се следват едни и същи принципи, биха подкопали принципа за недискриминационен достъп до обслужващи съоръжения и свързани с железопътните дейности услуги. От друга страна обаче информацията за принципите на схемите за търговски отстъпки, давана в описанията на обслужващите съоръжения, трябва да е съобразена с изискванията за търговска тайна.

               (5)

               В Директива 2012/34/ЕС има изискване към операторите на обслужващи съоръжения да предоставят недискриминационен достъп до обслужващи съоръжения и свързани с железопътните дейности услуги. Тази директива се прилага както в случаите на самопредоставяне на услуги от заявителя, така също и когато услугите се предоставят от оператор на обслужващо съоръжение. Когато е необходимо да се коригират изкривяване или нежелани явления на пазара, регулаторният орган следва да може да поиска от оператора на обслужващо съоръжение да отвори съоръжението за самопредоставяне на услуги от страна на заявителите, стига това да е юридически и технически осъществимо и да не застрашава безопасността на операциите.

               (6)

               Когато за да се достигне до обслужващо съоръжение е необходимо да се премине през частно железопътно отклонение или частен страничен коловоз, операторът на обслужващото съоръжение следва да предостави информация относно частното железопътно отклонение или частния страничен коловоз. Тази информация следва да дава възможност на заявителя да разбере с кого да влезе в контакт, за да поиска достъп до съответната железопътна линия в съответствие с член 10 от Директива 2012/34/ЕС.

               (7)

               Управителите на инфраструктура следва да улесняват събирането на информация относно обслужващите съоръжения и да облекчават административното натоварване на операторите на обслужващи съоръжения като предоставят образец за съответната информация на лесно достъпно място на своя уеб портал. Този образец следва да бъде разработен от железопътния сектор и регулаторните органи, при консултиране с операторите на обслужващи съоръжения. Операторите на обслужващи съоръжения са длъжни да предоставят на управителите на инфраструктура цялата релевантна информация в съответствие с член 31, параграф 10 от Директива 2012/34/ЕС и точка 6 от приложение IV към нея. Основният управител на инфраструктура, на когото следва да бъде предоставено описанието на обслужващото съоръжение в случай, че управителят на инфраструктура, към чиято инфраструктура е свързано съответното съоръжение, е освободен от задължението да публикува референтен документ за железопътна мрежа (network statement), следва да бъде този управител на инфраструктура, който е определен от държавата членка за целите на участие в мрежата по член 7е от Директива 2012/34/ЕС.

               (8)

               Възможно е различни стопански субекти да отговарят за вземането на решение относно условията за достъп до обслужващо съоръжение, предоставянето на капацитет в обслужващото съоръжение и предоставянето на свързани с железопътните дейности услуги в съоръжението. В такива случаи всички съответни стопански субекти следва да се считат за оператори на обслужващо съоръжение по смисъла на Директива 2012/34/ЕС. Също така, всеки един от тях следва да спазва изискванията в настоящия регламент по отношение на частта, за която отговаря. Ако дадено съоръжение се притежава, управлява и експлоатира от няколко стопански субекта, за оператори на обслужващото съоръжение следва да се считат само тези стопански субекти, които реално отговарят за предоставяне на информацията и за вземане на решение по отношение на заявките за достъп до обслужващото съоръжение и за ползване на свързани с железопътните дейности услуги.

               (9)

               Настоящата практика показва, че в много случаи някои заявители, като например изпращачи и спедитори, искат да имат достъп до обслужващите съоръжения. Но често посоченото от заявителя железопътно предприятие няма договорни отношения с оператора на обслужващото съоръжение. Поради това следва да бъде изяснено, че не саможелезопътните предприятия, а и други заявители следва да имат право да поискат достъп до обслужващи съоръжения при определените в настоящия регламент условия, в случаите при които националното законодателство дава такава възможност. Операторите на такива обслужващи съоръжения следва да бъдат обвързани от разпоредбите в настоящия регламент, независимо дали са в договорни отношения с железопътно предприятие или с друг заявител, който според националното законодателство има право да подава заявка за капацитет в обслужващи съоръжения.

               (10)

               Често влаковите маршрути и капацитетът в обслужващи съоръжения се предоставят от различни стопански субекти. Поради това е важно тези стопански субекти да комуникират помежду си, така че да осигуряват съгласуваност на разписанието на влаковите маршрути с разписанието на слотовете в обслужващите съоръжения, което да даде възможност за гладко и ефективно функциониране на влаковите операции. Същото следва да се отнася и за ситуациите, при които заявителят иска свързани с железопътните дейности услуги в дадено съоръжение, които се предоставят от различни доставчици. Такова сътрудничество не би следвало да се изисква за тези услуги, които не са пряко свързани с инфраструктурен капацитет.

               (11)

               Обменът на данни между поръчващите услугите стопански субекти, железопътните предприятия и терминалите относно локализирането и проследяването, както и относно предполагаемия час на пристигане и заминаване, следва да допринася за по-добро качество на услугите и за разходоефективност в логистичната верига.

               (12)

               Изискването за предоставяне в реално време на индикативна информация за разполагаемия капацитет в обслужващото съоръжение в общ уеб портал би могло да се изпълнява чрез предоставяне на информация дали съоръжението е запълнено, или има ограничен или достатъчен свободен капацитет за удовлетворяване на всякакъв вид заявки. Такава информация може да не е необходима по отношение на ремонтни услуги, при които дадено железопътно возило трябва да бъде изтеглено от употреба за продължителен период от време. Възможно е максималният експлоатационен капацитет да е по-малък от максималния теоретичен капацитет. Причината за това е, че може да е необходимо допълнително време за осигуряване на надеждни услуги при ситуации като например закъснение на пристигането на даден влак в съоръжението или смущения в експлоатацията. Посочваният капацитет следва да е разполагаемият експлоатационен капацитет.

               (13)

               Операторите на обслужващи съоръжения не следва да задължават заявителите да поръчват такива предлагани услуги в дадено съоръжение, от които заявителят не се нуждае. Този принцип не следва обаче да означава, че заявителят може да принуждава оператора на съоръжението да приема самопредоставяне на услуги от заявителя в обектите на оператора, ако операторът предлага съответната услуга по начин, съответстващ на изискванията в Директива 2012/34/ЕС и в настоящия регламент.

               (14)

               В случаите, при които оператор на обслужващо съоръжение получи заявка, която е в конфликт с друга заявка или с вече предоставен капацитет, операторът на обслужващото съоръжение следва като първа стъпка да провери дали би било възможно да удовлетвори допълнителната заявка като предложи друг слот, променяйки вече предоставения слот ако съответният заявител се съгласи, или като предприеме мерки за възможно увеличение на капацитета на съоръжението. Но операторът не следва да бъде задължен да предприема мерки от рода на изменение на работното време или мерки, които биха изисквали инвестиции за увеличаване на капацитета на съоръжението. Ако обаче заявителят гарантира, че ще поеме възникналите инвестиционни разходи или допълнителни експлоатационни разходи, операторът на обслужващото съоръжение следва да разгледа такъв вариант.

               (15)

               В случаите, при които координационната процедура не е дала възможност за съвместяване на попаднали в конфликт заявки, операторът на обслужващото съоръжение може да приложи критериите за приоритетност, за да реши коя от тези заявки да изпълни. Тези критерии следва да са недискриминационни и прозрачни и да са публикувани в описанието на обслужващото съоръжение, което подлежи на преглед от регулаторния орган.

               (16)

               Терминът „осъществима алтернатива“ („viable alternative“) обхваща различни елементи, включително по-специално физични и технически характеристики, като например местоположението на дадено съоръжение, достъпа до него с автомобилен, железопътен, воден или обществен транспорт, строителен габарит, дължина на коловоза и наличие на електрификация; експлоатационни характеристики, като например работно време, наличен капацитет в съоръжението и неговите околности, изисквания за обучение на машинистите, обхват и вид на предлаганите услуги; привлекателност и конкурентоспособност на транспортните услуги, като например маршрут, връзки с други видове транспорт и време за транспортиране; и икономически аспекти, като например въздействие върху експлоатационните разходи и рентабилност на разглежданите услуги.

               (17)

               За изграждането на обслужващо съоръжение са необходими значителни инвестиции и освен това мрежовият характер на железопътните линии води до ограничение на местата, където могат да бъдат изградени такива съоръжения; в резултат от това много обслужващи съоръжения не могат да бъдат лесно дублирани. В случаите, при които при координационната процедура се установи, че заявките за достъп до дадено съоръжение не могат да бъдат удовлетворени и съоръжението е в състояние близко до претоварване, регулаторните органи следва да могат да поискат от съответните оператори на обслужващи съоръжения да въведат мерки за оптимизиране на използването на съоръжението. Операторът на обслужващото съоръжение следва да идентифицира подходящи мерки за постигането на тази цел. Тези мерки биха могли да включват например неустойки, платими от заявителите, които не използват предоставени права за достъп, или искане към заявители да се откажат от права за достъп до обслужващо съоръжение или свързани с железопътните дейности услуги, ако тези заявители многократно и умишлено не са използвали тези права или са причинили смущения в експлоатацията на обслужващите съоръжения или на друг заявител.

               (18)

               С оглед да се постигне по-добро използване на съществуващите съоръжения, експлоатацията на съоръжения, които не са били използвани поне две години, следва да се обявява за даване на лизинг или под наем когато дадено железопътно предприятие изрази интерес да използва такова съоръжение на базата на доказани потребности. Всеки стопански субект, заинтересован да експлоатира такова съоръжение, следва да има възможност да участва в тръжните процедури и да подаде оферта за поемане на експлоатацията на съоръжението. От друга страна обаче, не е необходимо да се инициира тръжна процедура в случай, че е задействан официален процес за отмяна на предназначението на обекта за железопътни дейности и съоръжението се преустройва за други цели, различни от използването му като обслужващо съоръжение.

               (19)

               С настоящия регламент се определят набор от нови правила за операторите на обслужващи съоръжения. Тези оператори се нуждаят от време, за да приспособят своите съществуващи вътрешни процедури, така че да осигурят пълно съответствие с изискванията в настоящия регламент. Поради това настоящият регламент следва да се прилага едва от 1 юни 2019 г. Това означава, че съответните описания на обслужващи съоръжения, които се изискват съгласно член 4, или линк към съответната информация, ще трябва да бъдат изготвени и включени за пръв път в референтния документ за железопътна мрежа (network statement) във връзка с работното разписание, което започва да се прилага от декември 2020 г.

               (20)

               Мерките, предвидени в настоящия регламент, са в съответствие със становището на Комитета за единното европейско железопътно пространство,

         ПРИЕ НАСТОЯЩИЯ РЕГЛАМЕНТ:
   Член 1
   Предмет
   В настоящия регламент са определени подробни изисквания за процедурата и критериите, които трябва да бъдат спазвани при даване на достъп до услугите, предоставяни в обслужващите съоръжения, посочени съответно в точки 2, 3 и 4 от приложение II към Директива 2012/34/ЕС.
   Разпоредбите в настоящия регламент, които се отнасят за заявителите (applicants), трябва да се разбират като разпоредби, отнасящи се железопътни предприятия. В случаите, при които националното законодателство дава възможност и на други заявители освен железопътните предприятия да искат достъп до обслужващи съоръжения или свързани с железопътните дейности услуги, съответните разпоредби в настоящия регламент се прилагат също и за тези заявители, в съответствие с националното законодателство.
   Член 2
   Освобождавания
   1.   Операторите на обслужващи съоръжения по параграф 2 могат да поискат да бъдат освободени от прилагането на всички или някои разпоредби на настоящия регламент, с изключение на разпоредбите в член 4, параграф 2, букви а) — г) и буква м) и в член 5.
   Операторите на обслужващи съоръжения, които съществуват единствено за използване от оператори на представляващи историческо наследство железници за техни собствени цели могат да поискат да бъдат освободени от прилагането на всички разпоредби на настоящия регламент.
   Такива искания се подават до националния регулаторен орган и трябва да бъдат надлежно обосновани.
   2.   Регулаторните органи могат да решават да освобождават оператори на обслужващи съоръжения, експлоатиращи следните видове обслужващи съоръжения или предоставящи следните услуги:

               —

               обслужващи съоръжения или услуги, които нямат стратегическо значение за функционирането на пазара на железопътни транспортни услуги, по-специално въз основа на степента на използване на съоръжението, вида и обема на потенциално засегнатия трафик и вида на предлаганите в съоръжението услуги;

               —

               обслужващи съоръжения или услуги, които съответно се експлоатират или предоставят в конкурентна пазарна среда при наличие на разнообразни конкуренти, предлагащи сравними услуги;

               —

               обслужващи съоръжения или услуги, в които прилагането на настоящия регламент би могло да повлияе отрицателно на функционирането на пазара на обслужващите съоръжения.

         3.   Регулаторните органи са длъжни да публикуват в своя уебсайт всяко решение за освобождаване по параграф 2 в срок от две седмици след приемането на решението.
   4.   Ако критериите за предоставяне на освобождаване по параграф 2 престанат да бъдат изпълнени, регулаторният орган отменя освобождаването.
   5.   Регулаторните органи разработват и публикуват общи принципи за вземане на решения във връзка с прилагането на критериите по параграф 2.
   Член 3
   Определения
   За целите по настоящия регламент се прилагат следните определения:

               1)

               „основна услуга“ („basic service“) означава услуга, предоставяна в някой от видовете обслужващи съоръжения, посочени в точка 2 от приложение II към Директива 2012/34/ЕС;

               2)

               „свързана с железопътните дейности услуга“ („rail-related service“) означава основна, допълнителна или спомагателна услуга, посочена в точки 2, 3 и 4 от приложение II към Директива 2012/34/ЕС;

               3)

               „описание на обслужващо съоръжение“ („service facility description“) означава документ, в който е дадена подробна информация, необходима за реализиране на достъп до обслужващи съоръжения и свързани с железопътните дейности услуги;

               4)

               „капацитет на обслужващо съоръжение“ („service facility capacity“) означава потенциалът за ползване на обслужващо съоръжение и предоставяне на услуга в даден период от време, като се отчита необходимото време за достигане до обслужващото съоръжение и за неговото напускане;

               5)

               „координационна процедура“ („coordination procedure“) означава процедура, при която операторът на обслужващо съоръжение и заявителите (applicants) правят опит да намерят решение на ситуации, при които потребностите за достъп до обслужващо съоръжение или до свързани с железопътните дейности услуги се отнасят за едно и също обслужващо съоръжение и са в конфликт помежду си;

               6)

               „свързани железопътни съоръжения“ („linked service facilities“) означава обслужващи съоръжения, които са съседни помежду си и при които е необходимо да се премине през едното от тях за да се стигне до другото;

               7)

               „контролираща организация“ („controlling entity“) означава орган или дружество, които упражняват пряк или непряк контрол върху оператор на обслужващо съоръжение и също така са активни и имат доминираща позиция в националните пазари за железопътни транспортни услуги, за които се използва съоръжението, или които упражняват пряк или непряк контрол върху оператор на обслужващо съоръжение и железопътно предприятие, имащи такава позиция;

               8)

               „самопредоставяне на услуги“ („self-supply of services“) означава ситуация, при която дадено железопътно предприятие само изпълнява свързана с железопътните дейности услуга в обект на оператор на обслужващо съоръжение, при положение че достъпът и използването на съоръжението от страна на това железопътно предприятие за самопредоставяне на услуги са юридически и технически изпълними, не застрашават безопасността на операциите, и че операторът на съответното обслужващо съоръжение предлага такава възможност;

               9)

               „реконверсия“ („reconversion“) означава официален процес, при който се сменя предназначението на дадено обслужващо съоръжение с друго предназначение, различно от предоставянето на свързани с железопътните дейности услуги;

               10)

               „извънредна заявка“ („ad hoc request“) означава заявка за достъп до обслужващо съоръжение или до свързана с железопътните дейности услуга, която е във връзка със заявка за извънреден маршрут или за отделен (индивидуален) влаков маршрут съгласно член 48, параграф 1 от Директива 2012/34/ЕС;

               11)

               „закъсняла заявка“ („late request“) означава заявка за достъп до обслужващо съоръжение или до свързана с железопътните дейности услуга, която е подадена след изтичането на определения от оператора на въпросното съоръжение срок за подаване на заявки.

         Член 4
   Описание на обслужващото съоръжение
   1.   Операторите на обслужващи съоръжения съставят описание на обслужващото съоръжение за съответните обслужващи съоръжения и услуги, за които отговарят.
   2.   Описанието на обслужващото съоръжение трябва да включва поне следната информация в обема, изискван съгласно настоящия регламент:

               а)

               списък на всички инсталации, с които се предоставят свързани с железопътните дейности услуги, включително информация за техните местоположения и тяхното работно време;

               б)

               ключови данни как може да се влезе в контакт с оператора на обслужващото съоръжение;

               в)

               описание на техническите характеристики на обслужващото съоръжение, като например на страничните коловози или на маневрените и разпределителните коловози, на техническото оборудване за товарене и разтоварване, измиване, поддръжка и ремонт, както и на наличния складов капацитет; информация относно частните железопътни отклонения и странични коловози, които не са част от железопътната инфраструктура, но са необходими за достигане до обслужващи съоръжения, имащи съществено значение за предоставянето на железопътни транспортни услуги;

               г)

               описание на всички свързани с железопътните дейности услуги, които се предоставят в съоръжението, както и на техния тип (основни, допълнителни или спомагателни);

               д)

               възможността за самопредоставяне на свързани с железопътните дейности услуги и условие за заявяване на подобни услуги;

               е)

               информация относно процедурите за искане за достъп до обслужващо съоръжение или за предоставяни в него услуги, или и за двете, включително относно сроковете за подаване на заявки, както и необходимото време за обработване на заявките;

               ж)

               за обслужващите съоръжения, които се експлоатират от повече от един оператори или в които се предоставят свързани с железопътните дейности услуги от повече от един оператори — указание дали е необходимо да се подават отделни заявки за достъп до съответните съоръжения и за тези услуги;

               з)

               информация за минимално необходимото съдържание и формата на заявките за достъп до обслужващи съоръжения и свързани с железопътните дейности услуги, или образец за такава заявка;

               и)

               поне в случая на обслужващи съоръжения и свързани с железопътните дейности услуги, които съответно са експлоатирани и предоставяни от оператори, намиращи се под пряк или непряк контрол от страна на контролираща организация — примерни договори за достъп и общи условия;

               й)

               в съответните случаи — информация за условията за използване на ИТ системите на оператора, ако от заявителите се изисква да използват такива системи, както и за правилата относно защитата на чувствителни и търговски данни;

               к)

               описание на координационната процедура и на регулаторните мерки по член 10, както и на критериите за приоритетност по член 11;

               л)

               информация за промени в техническите характеристики и за временни ограничения в капацитета на обслужващото съоръжение, които биха могли да окажат сериозно влияние върху функционирането на обслужващото съоръжение, включително за планирани дейности;

               м)

               информация за изменения на начина на придобиване на достъп до обслужващите съоръжения и на таксите за ползване на всяка от предоставяните в тях свързани с железопътните дейности услуги;

               н)

               информация относно принципите на схемите за търговски отстъпки, предлагани на заявителите, при спазване на изискванията за търговска тайна.

         Член 5
   Публикуване на описанието на обслужващо съоръжение
   1.   Операторите на обслужващи съоръжения са длъжни да осигуряват безплатен публичен достъп до описанието на обслужващото съоръжение по един от следните начини:

               а)

               като го публикуват в своя или в общ уеб портал и предоставят на управителите на инфраструктура съответен линк, който да бъде включен в референтния документ за железопътната мрежа (network statement);

               б)

               като предоставят на управителите на инфраструктура релевантна информация в готов за публикуване вид, която да бъде включена в референтния документ за железопътната мрежа.

         В случаите, при които управителят на инфраструктурата, към която е свързано съоръжението, е освободен от задължението да публикува референтен документ за железопътната мрежа в съответствие с член 2, параграф 3 или параграф 4 от Директива 2012/34/ЕС, операторът на обслужващо съоръжение трябва да предостави съответен линк или готова за публикуване информация на основния управител на инфраструктура.
   2.   Управителите на инфраструктура са длъжни да посочват в референтния документ за железопътната мрежа или в своя уеб портал срока за предоставяне на информация или на линк, които да се публикуват в референтния документ за железопътната мрежа, с оглед на неговото публикуване в рамките на срока, посочен в член 27, параграф 4 от Директива 2012/34/ЕС.
   Управителите на инфраструктура трябва да предоставят общ образец, който се разработва от железопътния сектор в сътрудничество с регулаторните органи в срок до 30 юни 2018 г. и който може да бъде използван от обслужващите съоръжения за подаване на информацията. Образецът трябва да се преразглежда и да се актуализира, както е необходимо.
   3.   Операторите на обслужващи съоръжения трябва да поддържат описанието на обслужващите съоръжения в актуално състояние, както е необходимо. Те трябва своевременно да информират заявителите, които вече са поискали достъп или са се абонирали за една или повече услуги в обслужващото съоръжение, за всякакви съответни промени в описанието на съоръжението.
   4.   В случаите на обслужващи съоръжения, експлоатирани от повече от един оператори на обслужващо съоръжение или в случаите, при които услугите в съответното съоръжение се предоставят от повече от един доставчици на услуги, тези оператори или доставчици на услуги трябва да се координират помежду си, така че:

               а)

               да осигурят събирането на едно място на техните описания на обслужващото съоръжение; или

               б)

               да посочат в своите описания на обслужващото съоръжение всички оператори на обслужващото съоръжение, които отговарят за вземането на решения относно заявките за достъп до съоръжението или до свързаните с железопътните дейности услуги, предоставяни в това обслужващо съоръжение.

         Ако тази координация не доведе до успешен резултат, регулаторният орган може да приеме решение, определящо задължение на един от операторите на обслужващото съоръжение да осигури спазване на изискването, посочено в първата алинея на настоящия параграф. Всички съответни разходи се поделят между всички съответни оператори на обслужващото съоръжение.
   5.   Задължението по параграф 1 и член 4 трябва да бъде изпълнено по начин, който е пропорционален на размера, техническите характеристики и значението на съответното обслужващо съоръжение.
   Член 6
   Допълнителна информация
   1.   Регулаторният орган може да поиска от операторите на обслужващи съоръжения да обосноват защо те определят дадена свързана с железопътните дейности услуга като основна, допълнителна или спомагателна.
   2.   При поискване от даден заявител операторите на обслужващи съоръжения от видовете, изброени в точка 2, подточки а) — ж) от приложение II към Директива 2012/34/ЕС трябва да предоставят ориентировъчна информация относно разполагаемия капацитет на обслужващото съоръжение.
   3.   В случаите, при които това е технически възможно с разумни от икономическа гледна точка усилия, операторите на обслужващи съоръжения трябва да осигурят достъпност в реално време на информацията, посочена в параграф 2 от настоящия член, както и на информацията по член 4, параграф 1 и параграф 2, посредством използването на общ уеб портал.
   Член 7
   Сътрудничество при предоставянето на капацитет на обслужващо съоръжение и при неговото ползване
   1.   Заявителите трябва да подават своите заявки за достъп до обслужващи съоръжения и за свързани с железопътните дейности услуги в рамките на сроковете, определени от операторите на обслужващи съоръжения. В случаите, при които това е необходимо, операторите на обслужващи съоръжения от видовете, посочени в точка 2 от приложение II към Директива 2012/34/ЕС, трябва при определянето на тези срокове надлежно да отчитат графиците и критериите за приоритетност, определени от управителите на инфраструктура, с оглед да не допускат възникване на несъответствия.
   2.   Операторите на обслужващи съоръжения от видовете, посочени в точка 2 от приложение II към Директива 2012/34/ЕС, и управителите на инфраструктура трябва да си сътрудничат с цел да осигуряват съгласуваност между предоставянето на капацитет по инфраструктурата и в обслужващите съоръжения, когато това е необходимо. Задължението за сътрудничество се отнася също и за операторите на свързани обслужващи съоръжения. При поискване заинтересованите заявители могат също да бъдат включени в това сътрудничество. Заявителите могат да поискат също и участие в сътрудничеството на стопанските субекти, носещи отговорност за предоставянето на достъп до частни железопътни отклонения и странични коловози, който е необходим за достигането до обслужващи съоръжения, имащи съществено значение за предоставянето на свързани с железопътните дейности услуги.
   В случаите, при които даден заявител желае да получи допълнителни или спомагателни услуги, посочени в точки 3 и 4 от приложение II към Директива 2012/34/ЕС, които се предлагат в съоръжението от един или повече оператори на обслужващото съоръжение, различни от оператора, отговарящ за предоставяне на достъп до съоръжението, заявителят може да поиска участие в сътрудничеството на всички оператори на обслужващи съоръжения, предоставящи този вид услуги.
   Докато не е приключил процесът на изготвяне на разписание от управителя на инфраструктурата, заявките за достъп до обслужващите съоръжения и за свързани с железопътните дейности услуги не трябва да бъдат отхвърляни на основание, че все още не е предоставен даден поискан влаков маршрут. От друга страна обаче, операторите на обслужващи съоръжения от видовете, посочени в точка 2 от приложение II към Директива 2012/34/ЕС, и съответните управители на инфраструктура трябва да се стремят към съгласуваност на съответните си решения.
   3.   В случаите, при които това е необходимо, операторите на обслужващи съоръжения, управителите на инфраструктура и заявителите трябва да си сътрудничат за осигуряване на ефективно действие на влаковете до и от обслужващите съоръжения. В случая на влакове, използващи товарни железопътни терминали, включително при морски пристанища или пристанища по вътрешните водни пътища, това сътрудничество трябва да включва обмен на информация относно локализирането и проследяването на влакове и, когато е налична подобна информация — относно часа на пристигане и заминаване в случай на закъснения и смущения.
   4.   При поискване от регулаторния орган операторите на обслужващи съоръжения трябва да докажат писмено, че през последните три години са изпълнявали изискванията за сътрудничество съгласно настоящия член.
   Член 8
   Заявки за достъп до обслужващи съоръжения и до услуги, свързани с железопътните дейности
   1.   Заявки за достъп до обслужващи съоръжения и до услуги, свързани с железопътните дейности, могат да се правят от заявители.
   2.   Заявителите са длъжни да посочват в своите заявки до кое обслужващото съоръжение или до коя свързана с железопътните дейности услуга желаят да получат достъп. Операторите на обслужващи съоръжения не трябва да обвързват достъпа до съоръжението или предоставянето на свързана с железопътните дейности услуга със задължително поръчване на други услуги, които не са свързани с поисканата услуга.
   3.   Операторът на обслужващо съоръжение е длъжен своевременно да потвърди получаването на заявка. В случаите, при които заявката не съдържа цялата информация, изискваща се съгласно описанието на обслужващото съоръжение и необходима за вземане на решение, операторът на съответното обслужващо съоръжение трябва съответно да информира заявителя и да определи разумен срок за подаване на липсващата информация. Ако тази информация не бъде подадена в рамката на определения срок, заявката може да бъде отхвърлена.
   Член 9
   Отговаряне на заявките
   1.   След получаването на цялата необходима информация операторът на обслужващото съоръжение е длъжен да отговори на заявките за достъп и за предоставяне на услуги в обслужващите съоръжения от видовете, посочени в точка 2 от приложение II към Директива 2012/34/ЕС, в рамките на разумен срок, определен от регулаторния орган в съответствие с член 13, параграф 4 от Директива 2012/34/ЕС. За различните видове обслужващи съоръжения и/или услуги могат да бъдат определени различни срокове.
   2.   В случаите, при които операторът на обслужващо съоръжение е отговорил с оферта за достъп до обслужващото съоръжение, тази оферта трябва да остава валидна за посочен в нея разумен период от време, съобразен със стопанските потребности на заявителя.
   3.   Регулаторните органи трябва да определят срокове за отговаряне на подадените от заявителите заявки както е предвидено в член 13, параграф 4 от Директива 2012/34/ЕС, преди публикуването на първия референтен документ за железопътната мрежа, който е обект на правилата в настоящия регламент за изпълнение, за да се осигури съответствие с член 27, параграф 4 от Директива 2012/34/ЕС.
   4.   По отношение на извънредните заявки, отнасящи се за достъп до обслужващи съоръжения и услуги от видовете, посочени в подточки а) — г) и е) —и) от точка 2 в приложение II, при определянето на срокове съгласно член 13, параграф 4 от Директива 2012/34/ЕС регулаторните органи трябва да отчитат сроковете, определени в член 48, параграф 1 от Директива 2012/34/ЕС. В случаите, при които регулаторните органи не са определили срокове за такива извънредни заявки, операторът на обслужващо съоръжение трябва да отговори в рамките на сроковете, посочени в член 48, параграф 1 от тази директива.
   В случай, че операторът на обслужващо съоръжение е определил годишен срок за подаване на искания за достъп до обслужващи съоръжения и свързани с железопътните дейности услуги, посочени в подточки а) — г) и е) —и) от точка 2 в приложение II, определените от регулаторния орган срокове за отговаряне на закъснели заявки трябва да са съобразени със сроковете, прилагани от управителите на инфраструктура за обработване на такива заявки.
   За обслужващите съоръжения и свързаните с железопътните дейности услуги от видовете, посочени в подточка д) от точка 2 от приложение II, срокът започва да тече след като бъде оценена техническата съвместимост на подвижния състав с тези съоръжения и заявителят бъде съответно уведомен.
   5.   Операторите на обслужващи съоръжения, предоставящи допълнителни и спомагателни услуги от видовете, посочени в точки 3 и 4 от приложение II към Директива 2012/34/ЕС, трябва да отговарят на заявките за такива услуги в рамките на определения от регулаторния орган срок или, ако няма такъв определен срок, в рамките на разумно продължителен срок. В случаите, при които даден заявител подаде извънредни заявки за няколко на брой свързани с железопътните дейности услуги, предоставяни в едно обслужващо съоръжение, и посочи че само тяхното едновременно изпълнение има смисъл, всички оператори на обслужващото съоръжение, включително доставчиците на допълнителни и спомагателни услуги от видовете, посочени в точки 3 и 4 от приложение II, трябва да отговорят на тези заявки в рамките на разумно продължителния срок, посочен в параграф 4.
   За свързаните с железопътните дейности услуги от видовете, посочени в подточка д) от точка 4 от приложение II, срокът започва да тече след като бъде оценена техническата съвместимост на подвижния състав с тези съоръжения и заявителят бъде съответно уведомен.
   6.   Сроковете по параграфи 3, 4 и 5 могат да бъдат удължавани при съгласие на съответния заявител.
   7.   Правата за достъп до железопътна инфраструктура и до свързани с железопътните дейности услуги не могат да бъдат прехвърляни на други заявители.
   8.   Ако даден заявител възнамерява да не използва право за достъп до обслужващо съоръжение или свързана с железопътните дейности услуга, предоставяна от оператора на обслужващото съоръжение, той трябва своевременно да информира за това съответния оператор.
   Член 10
   Координационна процедура
   1.   В случаите, при които оператор на обслужващо съоръжение от видовете, посочени в точка 2 от приложение II към Директива 2012/34/ЕС получи заявка за достъп до обслужващото съоръжение или до услуга, която заявка е в конфликт с друга заявка или е свързана с вече предоставен капацитет на обслужващото съоръжение, този оператор трябва да се опита чрез дискусия и координация със съответните заявители да осигури възможно най-доброто съчетаване на всички заявки. В тази координация трябва да бъдат включени също доставчиците на допълнителни и спомагателни услуги от видовете, посочени в точки 3 и 4 от приложение II към Директива 2012/34/ЕС, ако такива услуги се предлагат в съоръжението и заявителят ги е поискал. Всякакво изменение на вече предоставени права на достъп зависи от съгласието на съответния заявител.
   2.   Операторите на обслужващи съоръжения от видовете, посочени в точка 2 от приложение II към Директива 2012/34/ЕС, не трябва да отхвърлят заявки за достъп до тяхното обслужващо съоръжение или за предоставяне на услуга, нито да посочват осъществими алтернативи, ако в тяхното обслужващо съоръжение съществува разполагаем капацитет, съответстващ на потребностите на заявителя, или ако се очаква такъв капацитет да стане разполагаем по време на, или след координационната процедура.
   3.   Операторите на обслужващи съоръжения трябва да разглеждат различни варианти, даващи им възможност да удовлетворят попаднали в конфликт заявки за достъп до обслужващото съоръжение или за предоставяне на услуга в обслужващото съоръжение. Когато е необходимо, тези варианти трябва да включват мерки за увеличаване до максимум на разполагаемия капацитет в съоръжението, доколкото за това не се изискват допълнителни инвестиции в ресурси или съоръжения. Тези мерки могат да включват:

               —

               предлагане на алтернативен график;

               —

               промяна на работното време или на смените, ако това е възможно;

               —

               разрешаване на достъп до съоръжението за самопредоставяне на услуги.

         4.   Заявителите и операторите на обслужващи съоръжения могат съвместно да поискат от регулаторния орган да участва като наблюдател в координационната процедура.
   5.   В случаите, при които и след провеждането на координационна процедура се окаже невъзможно да бъде удовлетворена заявка за достъп до обслужващо съоръжение от видовете, посочени в точка 2 от приложение II към Директива 2012/34/ЕС и съответното обслужващо съоръжение е в състояние близко до претоварване, регулаторният орган може да поиска от оператора на обслужващо съоръжение да предприеме мерки, насочени към осигуряване на възможност за удовлетворяване на допълнителни заявки за достъп до неговото обслужващо съоръжение. Тези мерки трябва да бъдат прозрачни и недискриминационни.
   Член 11
   Критерии за приоритетност
   Операторите на обслужващи съоръжения могат да определят критерии за приоритетност при предоставянето на капацитет в случай на попаднали в конфликт заявки за достъп до обслужващи съоръжения и свързани с железопътните дейности услуги, в случай че тези заявки не могат да бъдат удовлетворени и след провеждането на координационна процедура.
   Тези критерии за приоритетност трябва да са недискриминационни и обективни и да са публикувани в описанието на обслужващото съоръжение, в съответствие с посоченото в член 4, параграф 2, буква к). Те трябва да са съобразени с предназначението на съоръжението, предназначението и характера на съответните железопътни транспортни услуги, както и целта за осигуряване на ефективно използване на разполагаемия капацитет.
   Критериите за приоритетност могат да отчитат също и следните аспекти:

               —

               съществуващите договори;

               —

               намерението и способността за използване на поискания капацитет, включително предишни случаи, ако има такива, на неизползване на целия или на част от предоставения капацитет и причините за това неизползване;

               —

               наличието на вече предоставени влакови маршрути, свързани с поисканите услуги;

               —

               критериите за приоритетност при предоставянето на влакови маршрути;

               —

               своевременното подаване на заявки.

         Член 12
   Осъществими алтернативи
   1.   В случаите, при които дадена заявка за достъп до обслужващи съоръжения и свързани с железопътните дейности услуги не може да бъде удовлетворена след координационната процедура, операторът на обслужващо съоръжение от видовете, посочени в точка 2 от приложение II към Директива 2012/34/ЕС трябва своевременно да информира съответния заявител и регулаторния орган, при съответно искане от негова страна. Държавите членки могат да въведат изискване за информиране на регулаторния орган дори и при отсъствие на съответно искане от негова страна.
   2.   В случай че дадена заявка не може да бъде удовлетворена, операторът на обслужващо съоръжение от видовете, посочени в точка 2 от приложение II към Директива 2012/34/ЕС, и заявителят трябва съвместно да оценят дали има осъществими алтернативи, даващи възможност за изпълнение на съответната товарна или пътническа услуга по същия или алтернативни маршрути и при икономически приемливи условия. От заявителя не трябва да се изисква да разкрива своята стопанска стратегия.
   3.   За целта по параграф 2 операторът на обслужващото съоръжение посочва възможни алтернативи, включително, в съответните случаи, в други държави членки, въз основа на описанията на други обслужващи съоръжения, на публикувана информация в общ уеб портал съгласно член 5 и на евентуална информация, предоставена от заявителя. При предлагането на възможни алтернативи трябва да бъдат отчитани поне следните критерии, доколкото тези критерии могат да бъдат оценени от оператора на обслужващото съоръжение:

               —

               доколко оперативните характеристики на алтернативното обслужващо съоръжение са подходящи за подобно заместване;

               —

               доколко физическите и техническите характеристики на алтернативното обслужващо съоръжение са подходящи за подобно заместване;

               —

               изясняване на въздействието върху атрактивността и конкурентоспособността на планираната от заявителя железопътна транспортна услуга;

               —

               прогнозни допълнителни разходи за заявителя.

         Операторът на обслужващото съоръжение трябва да спазва търговската тайна на предоставената от заявителя информация.
   4.   В случаите, при които информацията за капацитета на предложената алтернатива не е публично достъпна, заявителят го проверява.
   Заявителят прави оценка дали използването на предложената алтернатива би му позволило да извършва планираната транспортна услуга при икономически приемливи условия. Той информира оператора на обслужващото съоръжение за резултата от своята оценка в рамките на взаимно договорен срок.
   5.   Заявителят може да поиска от оператора на обслужващото съоръжение да не посочва осъществимите алтернативи и да не се прави съвместна оценка.
   Член 13
   Отказ на достъп
   1.   В случаите, при които даден оператор на обслужващо съоръжение от видовете, посочени в точка 2 от приложение II към Директива 2012/34/ЕС, и заявителят стигнат след като е проведена координационна процедура до заключение, че не съществуват осъществими алтернативи и не е възможно да бъде удовлетворено искането за достъп или да се предостави услуга в съоръжението, операторът на обслужващото съоръжение може да откаже заявката.
   Ако операторът на обслужващото съоръжение и заявителят не успеят да постигнат съгласие за осъществима алтернатива, операторът на обслужващото съоръжение може да откаже заявката, като същевременно посочи алтернативите, които според него са осъществими.
   Заявителят може да отправи жалба до регулаторния орган в съответствие с член 13, параграф 5 от Директива 2012/34/ЕС.
   2.   Ако операторът на обслужващото съоръжение и заявителят съвместно са идентифицирали осъществими алтернативи, операторът на обслужващото съоръжение може да откаже заявката.
   3.   Операторите на обслужващо съоръжение по член 13, параграф 3 от Директива 2012/34/ЕС трябва писмено да обосноват на заявителя защо не е могла да бъде удовлетворена заявката след координационната процедура и защо смятат, въз основа на наличната информация, че дадена предложена алтернатива съответства на изискванията на заявителя и е осъществима.
   4.   При поискване операторът на обслужващо съоръжение, който е отказал заявка, трябва да покаже пред регулаторния орган и заявителя, какви са причините за отказа, включително проучените алтернативи и резултата от координационната процедура.
   5.   В случаите по член 12, параграф 5, операторът на обслужващо съоръжение може да откаже заявката без да спазва изискванията, формулирани в параграф 3 и параграф 4 от настоящия член.
   6.   В случаите, при които заявителят няколкократно не е заплатил за вече предоставени и използвани права на достъп, операторът на обслужващото съоръжение може да поиска финансови гаранции, за да защити легитимните си очаквания за бъдещи приходи и за използване на съоръжението. В описанието на обслужващото съоръжение трябва да бъде публикувана информация относно тези гаранции.
   Член 14
   Жалби
   В случай че заявителят подаде жалба до регулаторния орган в съответствие с член 13, параграф 5 от Директива 2012/34/ЕС, при оценяването на въздействието на евентуално свое решение за предоставяне на заявителя на съответна част от капацитета, регулаторният орган трябва да отчете поне следните елементи, когато те са релевантни:

               —

               договорните задължения и икономическата жизнеспособност на стопанските модели на други засегнати ползватели на обслужващото съоръжение;

               —

               общият обем на вече предоставения капацитет на обслужващото съоръжение на други засегнати ползватели;

               —

               инвестициите в съоръжението, направени от други засегнати ползватели;

               —

               наличието на осъществими алтернативи за удовлетворяване на потребностите на други засегнати ползватели, включително на алтернативи в други държави членки в случай на международни влакови услуги;

               —

               икономическата жизнеспособност на стопанския модел на оператора на обслужващото съоръжение;

               —

               правата за достъп до свързващата инфраструктура.

         Член 15
   Неизползвани съоръжения
   1.   Обслужващите съоръжения от видовете, посочени в точка 2 от приложение II към Директива 2012/34/ЕС, които не са били използвани поне две последователни години, стават обект за изразяване на интерес за вземане на лизинг или под наем. Информацията относно неизползваните съоръжения трябва да бъде публикувана в съответствие с член 5.
   2.   Двугодишният период по параграф 1 започва да тече от следващия ден след деня, на който е била изпълнена за последен път свързана с железопътните дейности услуга в съответното обслужващо съоръжение.
   3.   Ако даден заявител е заинтересован да използва обслужващо съоръжение от видовете, посочени в точка 2 от приложение II към Директива 2012/34/ЕС, което не е било използвано от поне две последователни години, той подава писмено заявление за интерес до оператора на съответното съоръжение и информира за това регулаторния орган. В заявлението за интерес трябва да бъдат посочени потребностите на съответното железопътно предприятие. Операторът на обслужващото съоръжение може да реши да възобнови операциите по начин, удовлетворяващ посочените потребности на железопътното предприятие.
   4.   В случаите, при които обслужващото съоръжение не се експлоатира от неговия собственик, операторът на съоръжението трябва да информира собственика за заявлението за интерес в рамките на 10 дни след неговото получаване. Собственикът на съоръжението е длъжен да обяви публично, че съоръжението се предлага за лизинг или наемане, изцяло или частично, освен ако операторът на обслужващото съоръжение реши да поднови дейностите след получаването на заявлението за интерес.
   5.   Преди да направи такова публикуване, собственикът на обслужващото съоръжение може да даде възможност на оператора на обслужващото съоръжение да представи в рамките на четири седмици свои забележки относно публикуването. Операторът може да възрази срещу публикуването като докаже, че е в ход процес на реконверсия, започнал преди подаването на заявлението за интерес.
   6.   Собственикът трябва да информира регулаторния орган за процеса на реконверсия и регулаторният орган може да поиска от оператора съответни документи, за да оцени достоверността на този процес.
   Ако резултатът от оценяването е незадоволителен, регулаторният орган трябва да изиска да бъде публикувано, че експлоатацията на съоръжението, изцяло или частично, се дава на лизинг или под наем.
   7.   Без това да засяга приложимите разпоредби за обществените поръчки, собственикът на обслужващо съоръжение от видовете, посочени в точка 2 от приложение II към Директива 2012/34/ЕС, трябва да публикува на своя уеб портал обява за даването на лизинг или под наем на съответното обслужващо съоръжение и съответно да информира регулаторния орган и управителя на инфраструктура, към чиято мрежа е свързано съоръжението. Публикуваната обява трябва да включва цялата необходима информация, даваща възможност на заинтересованите предприятия да подадат оферта за поемане, изцяло или частично, на експлоатацията на съоръжението. Информацията трябва по-специално да включва следното:

               а)

               подробни данни за подборната процедура, която трябва да е прозрачна и недискриминационна и да е съобразена с целта за осигуряване на оптимално ефективно използване на капацитета на съоръжението;

               б)

               критериите за подбор;

               в)

               основните характеристики на техническото оборудване на обслужващото съоръжение;

               г)

               адресът и срокът за подаване на офертите, който трябва да е поне 30 дни след публикуването на обявата.

         8.   Съответният управител на инфраструктура също трябва да публикува на своя уеб портал информацията по параграф 7.
   9.   Без това да засяга приложимите разпоредби за обществените поръчки, собственикът на обслужващо съоръжение от видовете, посочени в точка 2 от приложение II към Директива 2012/34/ЕС, своевременно избира успешния кандидат и прави разумна оферта.
   10.   Държавите членки могат да прилагат съществуващи разпоредби за регулаторен контрол на извеждането от експлоатация на обслужващи съоръжения. В такъв случай регулаторният орган може да освобождава от прилагането на разпоредбите по настоящия член.
   Член 16
   Преглед
   До 1 юни 2024 г. Комисията ще направи оценка на прилагането на настоящия регламент и, въз основа на резултата от оценката, ще го преразгледа, ако е необходимо.
   Член 17
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

   Той се прилага от 1 юни 2019 г.
   Член 2 обаче се прилага от 1 януари 2019 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 22 ноември 2017 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 32.

      (2)  Регламент (ЕС) 2017/352 на Европейския парламент и на Съвета от 15 февруари 2017 г. за създаване на рамка за предоставянето на пристанищни услуги и общи правила за финансовата прозрачност на пристанищата (ОВ L 57, 3.3.2017 г., стр. 1).

      (3)  Директива (ЕС) 2016/798 на Европейския парламент и на Съвета от 11 май 2016 г. относно безопасността на железопътния транспорт (ОВ L 138, 26.5.2016 г., стр. 102).


title: Регламент за изпълнение (ЕС) 2018/96 на Комисията от 9 януари 2018 година за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Oignon doux des Cévennes“ (ЗНП)]

text:
               23.1.2018

               BG

               Официален вестник на Европейския съюз

               L 17/10

         РЕГЛАМЕНТ ЗА ИЗПЪЛНЕНИЕ (ЕС) 2018/96 НА КОМИСИЯТА
   от 9 януари 2018 година
   за одобрение на изменение, което не е несъществено, в спецификацията на наименование, вписано в регистъра на защитените наименования за произход и защитените географски указания [„Oignon doux des Cévennes“ (ЗНП)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 2 от него,
   като има предвид, че:

               (1)

               В съответствие с член 53, параграф 1, първа алинея от Регламент (ЕС) № 1151/2012 Комисията разгледа заявлението на Франция за одобрение на изменение в спецификацията на защитеното наименование за произход „Oignon doux des Cévennes“, регистрирано по силата на Регламент (ЕО) № 723/2008 на Комисията (2), изменен с Регламент за изпълнение (ЕС) № 686/2013 на Комисията (3).

               (2)

               Тъй като въпросното изменение не е несъществено по смисъла на член 53, параграф 2 от Регламент (ЕС) № 1151/2012, в съответствие с член 50, параграф 2, буква а) от същия регламент Комисията публикува заявлението за изменение в Официален вестник на Европейския съюз
                   (4).

               (3)

               Тъй като Комисията не получи никакви възражения по член 51 от Регламент (ЕС) № 1151/2012, изменението в спецификацията следва да бъде одобрено,

         ПРИЕ НАСТОЯЩИЯ РЕГЛАМЕНТ:
   Член 1
   Одобрява се публикуваното в Официален вестник на Европейския съюз изменение в спецификацията на наименованието „Oignon doux des Cévennes“ (ЗНП).
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 януари 2018 година.

            За Комисията,

            от името на председателя,

         Phil HOGAN

            Член на Комисията

      (1)  ОВ L 343, 14.12.2012 г., стр. 1.

      (2)  Регламент (ЕО) № 723/2008 на Комисията от 25 юли 2008 г. относно регистрацията на някои наименования в регистъра на защитените наименования за произход и защитените географски указания [Afuega'l Pitu (ЗНП), Mazapán de Toledo (ЗГУ), Agneau de Lozère (ЗГУ), Oignon doux des Cévennes (ЗНП), Butelo de Vinhais или Bucho de Vinhais или Chouriço de Ossos de Vinhais (ЗГУ), Chouriça Doce de Vinhais (ЗГУ)] (ОВ L 198, 26.7.2008 г., стр. 28).

      (3)  Регламент за изпълнение (ЕС) № 686/2013 на Комисията от 16 юли 2013 г. за одобрение на несъществена промяна в спецификацията на название, вписано в регистъра на защитените наименования за произход и на защитените географски указания [Oignon doux des Cévennes (ЗНП)] (ОВ L 196, 19.7.2013 г., стр. 4).

      (4)  ОВ C 294, 5.9.2017 г., стр. 8.


title: Регламент за изпълнение (ЕС) 2018/166 на Комисията от 2 февруари 2018 година за изменение на Регламент (ЕС) 2016/44 на Съвета за ограничителни мерки с оглед на положението в Либия

text:
               3.2.2018

               BG

               Официален вестник на Европейския съюз

               L 31/82

         РЕГЛАМЕНТ ЗА ИЗПЪЛНЕНИЕ (ЕС) 2018/166 НА КОМИСИЯТА
   от 2 февруари 2018 година
   за изменение на Регламент (ЕС) 2016/44 на Съвета за ограничителни мерки с оглед на положението в Либия
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение 2015/1333/ОВППС на Съвета от 31 юли 2015 г. относно ограничителни мерки с оглед на положението в Либия и за отмяна на Решение 2011/137/ОВППС (1),
   като взе предвид Регламент (EС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (2), и по-специално член 20, буква б) от него,
   като има предвид, че:

               (1)

               Приложение V към Регламент (ЕС) 2016/44 съдържа списък на плавателните съдове, посочени от Комитета по санкциите на ООН в съответствие с параграф 11 от Резолюция 2146 (2014) на Съвета за сигурност на Организацията на обединените нации. Тези плавателни съдове са обект на няколко забрани по силата на Регламент (ЕС) 2016/44, включително забрана за товарене, превоз или разтоварване на суров нефт от Либия и за достъп до пристанищата на територията на Съюза.

               (2)

               На 26 януари 2018 г. Комитетът към Съвета за сигурност на ООН поднови и измени вписването на плавателния съд LYNN S в списъка на съдовете, подлежащи на ограничителни мерки. Ето защо приложение V към Регламент (ЕС) 2016/44 следва да бъде съответно изменено.

               (3)

               За да се гарантира ефективността на мерките, предвидени в настоящия регламент, той следва да влезе в сила незабавно,

         ПРИЕ НАСТОЯЩИЯ РЕГЛАМЕНТ:
   Член 1
   Приложение V към Регламент (ЕС) 2016/44 на Съвета се изменя в съответствие с посоченото в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 февруари 2018 година.

            За Комисията,

            от името на председателя,

            Началник на Службата за инструментите в областта на външната политика

      (1)  ОВ L 206, 1.8.2015 г., стр. 34.

      (2)  ОВ L 12, 19.1.2016 г., стр. 1.

      ПРИЛОЖЕНИЕ
      Приложение V към Регламент (ЕС) 2016/44 на Съвета се изменя, както следва:
      вписването:

                     „2.

                     Име: Lynn S
                     Включен в списъка съгласно точка 10, букви а) и б) от Резолюция 2146 (2014), продължена и изменена с Резолюция 2362 (2017), точка 2 (забрана за товарене, превозване или разтоварване; забрана за влизане в пристанища). Съгласно точка 11 от Резолюция 2146 това посочване беше подновено от Комитета на 31 октомври 2017 г. и е валидно до 29 януари 2018 г., освен ако бъде прекратено по-рано от Комитета съгласно точка 12 от Резолюция 2146. Държава на знамето: Сейнт Винсънт и Гренадини.

                        Допълнителна информация

                     Включен в списъка на 2 август 2017 г. ММО: 8706349. Към 6 октомври 2017 г. съдът е бил разположен в териториалните води на Ливан, когато е отплавал на запад.“

      се заменя със следното:

                     „2.

                     Име: Lynn S
                     Включен в списъка съгласно точка 10, букви а) и б) от Резолюция 2146 (2014), продължена и изменена с Резолюция 2362 (2017), точка 2 (забрана за товарене, превозване или разтоварване; забрана за влизане в пристанища). Съгласно точка 11 от Резолюция 2146 това посочване беше подновено от Комитета на 26 януари 2018 г. (предишно продължаване, валидно до 29 януари 2018 г.) и е валидно до 28 април 2018 г., освен ако бъде прекратено по-рано от Комитета съгласно точка 12 от Резолюция 2146. Държава на знамето: Сейнт Винсънт и Гренадини.

                        Допълнителна информация

                     Включен в списъка на 2 август 2017 г. ММО: 8706349. Към 6 октомври 2017 г. съдът е бил разположен в териториалните води на Ливан, когато е отплавал на запад.“


title: Регламент за изпълнение (ЕС) 2018/567 на Комисията от 12 април 2018 година за откриване и управление на тарифни квоти за внос на колбаси и свинско месо с произход от Исландия (Текст от значение за ЕИП. )

text:
               13.4.2018

               BG

               Официален вестник на Европейския съюз

               L 95/11

         РЕГЛАМЕНТ ЗА ИЗПЪЛНЕНИЕ (ЕС) 2018/567 НА КОМИСИЯТА
   от 12 април 2018 година
   за откриване и управление на тарифни квоти за внос на колбаси и свинско месо с произход от Исландия
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 на Съвета (1), и по-специално член 187, букви а) и б) от него,
   като има предвид, че:

               (1)

               В Регламент (ЕО) № 759/2007 на Комисията (2) се предвижда откриване от страна на Европейския съюз на годишна тарифна квота от 100 тона колбаси с произход от Исландия в съответствие със Споразумението под формата на размяна на писма между Европейския съюз и Исландия, одобрено с Решение 2007/138/ЕО на Съвета (3).

               (2)

               На 23 март 2017 г. Европейският съюз и Исландия подписаха Споразумение под формата на размяна на писма за допълнителни търговски преференции за селскостопански продукти (наричано по-долу „новото споразумение“). За подписването на новото споразумение от името на Европейския съюз беше дадено разрешение с Решение (ЕС) 2016/2087 на Съвета (4), а за неговото сключване — с Решение (ЕС) 2017/1913 на Съвета (5).

               (3)

               В съответствие с приложение V към новото споразумение Европейският съюз следва да открие нова годишна безмитна квота за внос на 500 тона свинско месо с произход от Исландия.

               (4)

               Като се има предвид, че някои разпоредби на Регламент (ЕО) № 759/2007 следва да бъдат актуализирани, е целесъобразно този регламент да бъде заменен с нов, в който да се предвидят също така откриването и управлението на новата квота от 500 тона свинско месо.

               (5)

               В съответствие с двете споразумения откриването на тарифните квоти се извършва ежегодно, поради което вносът следва да се управлява въз основа на календарна година.

               (6)

               Комисията следва да управлява тарифните квоти въз основа на хронологичния ред на датите на приемане на митническите декларации за допускане за свободно обращение в съответствие с правилата за управление на тарифните квоти, определени в Регламент за изпълнение (ЕС) 2015/2447 на Комисията (6).

               (7)

               В новото споразумение се предвижда, че продуктите, спрямо които се прилага тарифната квота, трябва да отговарят mutatis mutandis на разпоредбите на Протокол № 3 относно определението на понятието „продукти с произход“ и методите на административно сътрудничество, изменен с Решение № 2/2005 на Съвместния комитет ЕО — Исландия (7).

               (8)

               В новото споразумение се предвижда, че то влиза в сила на 1 май 2018 г. Съответно настоящият регламент следва да се прилага от същата дата.

               (9)

               Новата квота за свинско месо за 2018 г., която ще бъде предоставена съгласно новото споразумение, следва да се изчисли пропорционално, като се вземе предвид датата на влизането в сила на споразумението.

               (10)

               Мерките, предвидени в настоящия регламент, са в съответствие със становището на Комитета за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Откриват се тарифни квоти на Съюза за свинско месо, класирано в код по КН 0203, и за колбаси, класирани в код по КН ex 1601, с произход от Исландия (наричани по-долу „тарифните квоти“), както е посочено в приложението към настоящия регламент.
   Тарифните квоти се откриват за периода от 1 януари до 31 декември.
   Член 2
   Тарифните квоти, посочени в приложението към настоящия регламент, се управляват в съответствие с членове 49—54 от Регламент за изпълнение (ЕС) 2015/2447.
   Член 3
   Протокол № 3 към Споразумението между Европейската икономическа общност и Исландия относно определението на понятието „продукти с произход“ и методите на административно сътрудничество, изменен с Решение № 2/2005 на Съвместния комитет ЕО — Исландия, се прилага mutatis mutandis по отношение на продуктите, посочени в приложението към настоящия регламент.
   Член 4
   Регламент (ЕО) № 759/2007 се отменя.
   Член 5
   Настоящият регламент влиза в сила на третия ден след деня на публикуването му в Официален вестник на Европейския съюз.

   Той се прилага от 1 май 2018 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 април 2018 година.

            За Комисията

            Председател

         Jean-Claude JUNCKER

      (1)  ОВ L 347, 20.12.2013 г., стр. 671.

      (2)  Регламент (ЕО) № 759/2007 на Комисията от 29 юни 2007 г. за отваряне и управление на тарифна квота за внос на колбаси с произход от Исландия (ОВ L 172, 30.6.2007 г., стр. 48).

      (3)  Решение 2007/138/EO на Съвета от 22 февруари 2007 г. за сключване на Споразумение под формата на размяна на писма между Европейската общност и Република Исландия относно допълнителните търговски преференции за селскостопански продукти, предоставяни на основание член 19 от Споразумението за Европейското икономическо пространство (ОВ L 61, 28.2.2007 г., стр. 28).

      (4)  Решение (ЕС) 2016/2087 на Съвета от 14 ноември 2016 г. за подписване, от името на Европейския съюз, на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 324, 30.11.2016 г., стр. 1).

      (5)  Решение (ЕС) 2017/1913 на Съвета от 9 октомври 2017 г. за сключване на Споразумението под формата на размяна на писма между Европейския съюз и Исландия за допълнителни търговски преференции за селскостопански продукти (ОВ L 274, 24.10.2017 г., стр. 57).

      (6)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).

      (7)  Решение № 2/2005 на Съвместния комитет ЕО — Исландия от 22 декември 2005 г. за изменение на Протокол № 3 към Споразумението относно определението на понятието „продукти с произход“ и методите на административно сътрудничество (ОВ L 131, 18.5.2006 г., стр. 1).

      ПРИЛОЖЕНИЕ

                  Пореден номер

                  Кодове по КН

                  Описание на стоката

                  Годишно количество
                  (в тонове нетно тегло)

                  Ставка на митото за квотата

                  09.0832

                  ex 1601 00 10
                  1601 00 91
                  ex 1601 00 99

                  Колбаси

                  100

                  0

                  09.0831

                  0203

                  Меса от животни от рода на свинете, пресни, охладени или замразени

                  От 1.5.2018 г. до 31.12.2018 г.:
                  167
                  За всяка календарна година от 1.1.2019 г.:
                  500

                  0


title: Регламент за изпълнение (ЕС) 2018/578 на Комисията от 13 април 2018 година за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти

text:
               17.4.2018

               BG

               Официален вестник на Европейския съюз

               L 97/1

         РЕГЛАМЕНТ ЗА ИЗПЪЛНЕНИЕ (ЕС) 2018/578 НА КОМИСИЯТА
   от 13 април 2018 година
   за изменение на Регламент (ЕО) № 2368/2002 на Съвета относно въвеждане на схема за сертифициране в рамките на Кимбърлийския процес за международна търговия с необработени диаманти
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2368/2002 на Съвета от 20 декември 2002 г. относно въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 20 от него,
   като има предвид, че:

               (1)

               В приложение II към Регламент (ЕО) № 2368/2002 се посочват участниците в схемата за сертифициране в рамките на Кимбърлийския процес (КП) и техните специално определени компетентни органи.

               (2)

               Необходимо е адресите на компетентните органи на няколко участници в Кимбърлийския процес да бъдат актуализирани.

               (3)

               През ноември 2016 г. на пленарното заседание на КП също така бе постигнато съгласие за обратното приемане на Венесуела в схемата за сертифициране в рамките на Кимбърлийския процес. Това решение е съобразено с резултатите от писмената процедура и позволява на Венесуела да възобнови износа на необработени диаманти.

               (4)

               Приложение II към Регламент (ЕО) № 2368/2002 следва да бъде съответно изменено,

         ПРИЕ НАСТОЯЩИЯ РЕГЛАМЕНТ:
   Член 1
   Приложение II към Регламент (ЕО) № 2368/2002 се заменя с текста от приложението към настоящия регламент.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 април 2018 година.

            За Комисията,

            от името на председателя,

         Federica MOGHERINI

            Заместник-председател

      (1)  ОВ L 358, 31.12.2002 г., стр. 28.

      ПРИЛОЖЕНИЕ
      „
            ПРИЛОЖЕНИЕ II

               Списък на участниците в схемата за сертифициране в рамките на Кимбърлийския процес и техните специално определени компетентни органи, посочени в членове 2, 3, 8, 9, 12, 17, 18, 19 и 20

                        АНГОЛА

                        Ministry of Geology and Mines

                        Predio Geominas, 2o Andar C.P # 1260

                        Luanda

                        Angola

                        АРМЕНИЯ

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                        АВСТРАЛИЯ

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                        БАНГЛАДЕШ

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        БЕЛАРУС

                        Ministry of Finance

                        Department for Precious Metals and Precious Stones

                        Sovetskaja Str., 7

                        220010 Minsk

                        Republic of Belarus

                        БОТСУАНА

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        БРАЗИЛИЯ

                        Ministry of Mines and Energy

                        Esplanada dos Ministérios, Bloco ‘U’, 4o andar

                        70065, 900 Brasilia, DF

                        Brazil

                        КАМБОДЖА

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodia

                        КАМЕРУН

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street

                        BP 35601 Yaounde

                        Cameroon

                        КАНАДА

                        По международни въпроси:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        За общи въпроси, свързани с природните ресурси на Канада:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        ЦЕНТРАЛНОАФРИКАНСКА РЕПУБЛИКА

                        Secrétariat permanent du processus de Kimberley

                        BP: 26 Bangui

                        Central African Republic

                        КИТАЙСКА НАРОДНА РЕПУБЛИКА

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        People's Republic of China

                        КОТ Д'ИВОАР

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                        ХОНКОНГ, Специален административен район на Китайската народна република

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hong Kong

                        China

                        ДЕМОКРАТИЧНА РЕПУБЛИКА КОНГО

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques

                        Kinshasa/Gombe

                        Democratic Republic of Congo

                        РЕПУБЛИКА КОНГО

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                        ЕВРОПЕЙСКИ СЪЮЗ

                        European Commission

                        Service for Foreign Policy Instruments

                        Office EEAS 03/330

                        B-1049 Bruxelles/Brussel

                        Belgium

                        ГАНА

                        Ministry of Lands and Natural Resources

                        Accra P.O. Box M 212

                        Ghana

                        ГВИНЕЯ

                        Ministry of Mines and Geology

                        Boulevard du Commerce – BP 295

                        Quartier Almamya / Commune de Kaloum

                        Conakry

                        Guinea

                        ГВИАНА

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        ИНДИЯ

                        Government of India, Ministry of Commerce & Industry

                        Udyog Bhawan

                        New Delhi 110 011

                        India

                        ИНДОНЕЗИЯ

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                        ИЗРАЕЛ

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        ЯПОНИЯ

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                        КАЗАХСТАН

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republic of Kazakhstan

                        РЕПУБЛИКА КОРЕЯ

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        ЛАОСКА НАРОДНОДЕМОКРАТИЧНА РЕПУБЛИКА

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        ЛИВАН

                        Ministry of Economy and Trade

                        Lazariah Building

                        Down Town

                        Beirut

                        Lebanon

                        ЛЕСОТО

                        Department of Mines

                        Ministry of Mining

                        Corner Constitution and Parliament Road

                        P.O. Box 750

                        Maseru 100

                        Lesotho

                        ЛИБЕРИЯ

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                        МАЛАЙЗИЯ

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        МАЛИ

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        République du Mali

                        МАВРИЦИЙ

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        МЕКСИКО

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        НАМИБИЯ

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        НОВА ЗЕЛАНДИЯ

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        НОРВЕГИЯ

                        Ministry of Foreign Affairs

                        Legal Department

                        Box 8114 Dep

                        0032 Oslo, Norway

                        ПАНАМА

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republic of Panama

                        РУСКА ФЕДЕРАЦИЯ

                        По международни въпроси:

                        Ministry of Finance

                        9, Ilyinka Street

                        109097 Moscow

                        Russia

                        Орган, отговорен за вноса и износа:

                        Gokhran of Russia

                        14, 1812 Goda St.

                        121170 Moscow

                        Russia

                        СИЕРА ЛЕОНЕ

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        СИНГАПУР

                        Ministry of Trade and Industry

                        100 High Street

                        #09-01, The Treasury

                        Singapore 179434

                        ЮЖНА АФРИКА

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                        ШРИ ЛАНКА

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        СВАЗИЛЕНД

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing), Somhlolo Road, Mbabane

                        Swaziland

                        ШВЕЙЦАРИЯ

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                        ОТДЕЛНА МИТНИЧЕСКА ТЕРИТОРИЯ ТАЙВАН, ПЕНГУ, КИНМЕН И МАТЦУ

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        ТАНЗАНИЯ

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        ТАЙЛАНД

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        ТОГО

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        ТУРЦИЯ

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Turkey

                        Орган, отговорен за вноса и износа:

                        Istanbul Gold Exchange / Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Turkey

                        УКРАЙНА

                        Ministry of Finance

                        State Gemological Center

                        Degtyarivska St. 38-44

                        Kiev 04119

                        Ukraine

                        ОБЕДИНЕНИ АРАБСКИ ЕМИРСТВА

                        U.A.E. Kimberley Process Office

                        Dubai Multi Commodities Center

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                        СЪЕДИНЕНИ АМЕРИКАНСКИ ЩАТИ

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520 United States of America

                        ВЕНЕСУЕЛА

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        ВИЕТНАМ

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        ЗИМБАБВЕ

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  “